કાર્યકર્તાઓ એવી રાહ જોઈને બેઠા હોય છે કે અમારો નેતા જો આ વખતેય નહીં ચૂંટાય તો ખલાસ, ક્યાંક નાની મોટી નોકરી શોધવી પડશે… છૂટક વેપારીઓ એવી રાહ જોઈને બેઠા હોય કે જે પાર્ટીના લોકો ચૂંટણીમંચ માટેનો માલસામાન લઈ ગયા છે એ પાર્ટી જીતે તો પૈસાનો મેળ જલદી પડી જાય અને નાનાં-મોટાં બેનર બનાવનારા કે હોર્ડિંગ્સ બનાવનારા પણ એ રાહ જોઈને બેઠા હોય છે કે જેને જેને માલ આપ્યો છે અને જેણે જેણે બેનર અને હોર્ડિંગ્સ બનાવડાવ્યાં છે એ બધા જીતી જાય તો સારું, પૈસા તો પૂરા નીકળી જાય.